《拟庾子山咏画屏风诗 其五》
清代·张鹤龄

江东盛文宴，冠盖足遨游。杨枝狎文羽，桃叶送烟流。

石梁遥擘径，云栈近依楼。何事悲田宅，东陵故彻侯。

作者简介：（1867—1908）江苏阳湖人，字长儒，号啸圃。光绪十八年进士。官至奉天提学使。工文章，通中外掌故。辛丑后规画京师大学堂章程。又主张废美国粤汉铁路借款合同以保国权。